Noverint universi presentes et futuri, quod ego Johannes de Castronovo, miles, crucis Jerosolimitane signaculo insignatus, cum dies mee peregrinationis instarem, ab abbate et conventu Sancte Margarete recepi mutuo decem marcas argenti, quas ipsi michi tam persone mee intuitu quam ob causam itineris pie et misericorditer concesserunt. Ego vero dictorum abbatis et conventus devotionem et liberalitatem attendens, ne forte in futurum sustinerent gravamen unde gratiam meruerent reportare in hunc modum, videlicet, quod assignavi eisdem medietatem ville mee de Baume, quam cum eis commune habeo, de ascensu domini Johannis de Castronovo, patris mei et Maghetis, uxoris mee, habendam et pacifice tenendam, donec ibi integre receperint pecuniam supradictam. Promisi etiam prefatis abbati et conventui fide et sacramento corporaliter prestato, quod ego in predicta villa seu aliquis ex parte mea nichil recipiam quousque de dicto debito ipsis plenarie fuerit satisfactum, et de competenti satisfactione credere teneor simplici verbo pronotati abbatis. Preterea notum facio universis quod nullam illam quantum ad partem meam pertinet ipsis abbati et conventui sub sacramento prestito teneor garantire. Super quo facto, ne qua possit in posterum exoriri dissentio, sigillo nobilis domine A. ducisse Burgundie, ad preces meas patrisque mei et uxoris, presens pagina est confirmata. Actum est hoc anno ab incarnatione Domini M°CC° vicesimo septimo, mense junii.